CELEX: 62010CO0267
Language: el
Date: 2011-05-23 00:00:00
Title: Διάταξη του Δικαστηρίου (πέμπτο τμήμα) της 23ης Μαΐου 2011.#André Rossius (C 267/10) και Marc Collard (C 268/10) κατά Βελγικού Δημοσίου - Service public fédéral Finances.#Αιτήσεις για την έκδοση προδικαστικής αποφάσεως: Tribunal de première instance de Namur - Βέλγιο.#Άρθρο 6, παράγραφος 1, ΣΕΕ - Άρθρο 35 του Χάρτη των Θεμελιωδών Δικαιωμάτων της Ευρωπαϊκής Ένωσης - Προώθηση και πώληση επεξεργασμένων καπνών για κάπνισμα - Εθνικές διατάξεις που επιτρέπουν την είσπραξη φόρων καταναλώσεως επί των προϊόντων καπνού - Πρόδηλη αναρμοδιότητα του Δικαστηρίου.#Συνεκδικασθείσες υποθέσεις C-267/10 και C-268/10.

Διάταξη του Δικαστηρίου (πέμπτο τμήμα) της 23ης Μαΐου 2011 – Rossius και Collard κατά État belge
      (Συνεκδικασθείσες υποθέσεις C‑267/10 και C-268/10)
      «Άρθρο 6, παράγραφος 1, ΣΕΕ – Άρθρο 35 του Χάρτη των Θεμελιωδών Δικαιωμάτων της Ευρωπαϊκής Ένωσης – Κατοχή και πώληση επεξεργασμένων καπνών για κάπνισμα – Εθνικές διατάξεις που επιτρέπουν την είσπραξη φόρων καταναλώσεως επί των προϊόντων καπνού – Πρόδηλη αναρμοδιότητα του Δικαστηρίου»
      1.                     Προδικαστικά ερωτήματα – Αρμοδιότητα του Δικαστηρίου – Όρια – Αίτηση ερμηνείας του Χάρτη των Θεμελιωδών Δικαιωμάτων της Ευρωπαϊκής
            Ένωσης – Απόφαση η οποία ελήφθη από εθνική αρχή και δεν συνιστά μέτρο εφαρμογής του δικαίου της Ένωσης, ούτε εμφανίζει στοιχεία
            συνδέσεως με το δίκαιο αυτό – Αναρμοδιότητα του Δικαστηρίου (Άρθρο 6 § 1 ΣΕΕ· άρθρο 267 ΣΛΕΕ· Χάρτης των Θεμελιωδών Δικαιωμάτων
            της Ευρωπαϊκής Ένωσης, άρθρο 51 § 1) (βλ. σκέψεις 15-16, 19)
      2.                     Προδικαστικά ερωτήματα – Αρμοδιότητα του Δικαστηρίου – Όρια – Εξέταση της συμβατότητας του εθνικού δικαίου με το δίκαιο της
            Ένωσης – Δεν εμπίπτει (Άρθρο 267 ΣΛΕΕ) (βλ. σκέψεις 24-31)
      Αντικείμενο 
      
         
               Αιτήσεις για την έκδοση προδικαστικής αποφάσεως – Tribunal de première instance de Namur – Ερμηνεία του άρθρου 6, παράγραφος
                  1, πρώτο εδάφιο, ΣΕΕ και του άρθρου 35 του Χάρτη των Θεμελιωδών Δικαιωμάτων της Ευρωπαϊκής Ένωσης – Συμβατότητα με τον σκοπό
                  της προστασίας της ανθρώπινης υγείας μιας εθνικής ρυθμίσεως που επιτρέπει την παρασκευή, την εισαγωγή, την προώθηση και την
                  πώληση επεξεργασμένων καπνών για κάπνισμα, τα οποία έχει αναγνωριστεί ότι βλάπτουν σοβαρά την υγεία – Κύρος, από πλευράς των
                  ως άνω κανόνων, εθνικών διατάξεων που επιτρέπουν την είσπραξη φόρων καταναλώσεως επί των προϊόντων καπνού
               
            Διατακτικό 
      Το Δικαστήριο της Ευρωπαϊκής Ένωσης είναι προδήλως αναρμόδιο να απαντήσει στα ερωτήματα που του υπέβαλε το tribunal de première
         instance de Namur (Βέλγιο) με αποφάσεις της 24ης Μαρτίου 2010.